ՀԱՍՏԱՏՎԱԾ Է

Եվրասիական տնտեսական բարձրագույն խորհրդի   
2016 թվականի ի  
թիվ որոշմամբ

**ԾՐԱԳԻՐ**

Եվրասիական տնտեսական միության էլեկտրաէներգետիկական ընդհանուր շուկայի ձևավորման

Ներածություն

Եվրասիական տնտեսական միության (այսուհետ՝ Միություն) էլեկտրաէներգետիկական ընդհանուր շուկան, զուգահեռ աշխատող էլեկտրաէներգետիկական համակարգերի վրա հիմնված, Միության անդամ պետությունների (այսուհետ՝ անդամ պետություններ) էլեկտրաէներգետիկական ներքին մեծածախ շուկաների սուբյեկտների միջև հարաբերությունների համակարգ է՝ կապված էլեկտրական էներգիայի (հզորության) առք ու վաճառքի հետ, որը գործում է Միության էլեկտրաէներգետիկական ընդհանուր շուկան կարգավորող ակտերի և Միության էլեկտրաէներգետիկական ընդհանուր շուկայի սուբյեկտների միջև համապատասխան պայմանագրերի հիման վրա:

Միության էլեկտրաէներգետիկական ընդհանուր շուկայի ձևավորումն իրականացվում է «Էլեկտրաէներգետիկայի ոլորտում բնական մենաշնորհների սուբյեկտների ծառայությունների հասանելիության ապահովման, այդ թվում՝ գնագոյացման և սակագնային քաղաքականության հիմունքների մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի 21-րդ հավելված) 5-րդ կետում նշված սկզբունքների հիման վրա։

«Եվրասիական տնտեսական միության մասին» 2014 թվականի մայիսի 29-ի պայմանագրի (այսուհետ՝ Պայմանագիր) 81-րդ և 104-րդ հոդվածներին համապատասխան՝ Եվրասիական տնտեսական բարձրագույն խորհրդի 2015 թվականի մայիսի 8-ի թիվ 12 որոշմամբ հաստատվել է Եվրասիական տնտեսական միության էլեկտրաէներգետիկական ընդհանուր շուկայի ձևավորման հայեցակարգը (այսուհետ՝ Հայեցակարգ)։

Սույն ծրագիրը մշակվել է Հայեցակարգի հիման վրա՝ Պայմանագրի 81–րդ հոդվածի 2–րդ կետին համապատասխան:

Պայմանագրի 104-րդ հոդվածի 2-րդ կետով սահմանված են Միության էլեկտրաէներգետիկական ընդհանուր շուկայի ձևավորման հետևյալ ժամկետները՝

սույն ծրագրի հաստատումը՝ մինչև 2016 թվականի հուլիսի 1-ը.

սույն ծրագրի միջոցառումների կատարումը՝ մինչև 2018 թվականի հուլիսի 1-ը:

Սույն ծրագրի կատարման նպատակներն են Միության էլեկտրաէներգետիկական ընդհանուր շուկայում անդամ պետությունների էլեկտրաէներգետիկական շուկաների սուբյեկտների մասնակցությանը անդամ պետությունների պատրաստվածության ապահովումը և Միության էլեկտրաէներգետիկական ընդհանուր շուկայի արդյունավետ գործունեության համար պայմանների ստեղծումը։

Սույն ծրագիրը ներառում է փոխկապակցված կազմակերպական, տեխնոլոգիական և այլ միջոցառումների համալիր, որոնք ապահովում են Միության էլեկտրաէներգետիկական ընդհանուր շուկայի ձևավորումը, գործողությունների հաջորդականությունը, դրանց իրագործման ժամկետները, կատարողներին, ֆինանսավորման աղբյուրները, ինչպես նաև Միության էլեկտրաէներգետիկական ընդհանուր շուկան կարգավորող՝ Միության մարմինների ակտերի մշակումը։

Սույն ծրագրի միջոցառումները կատարելու արդյունքում ձևավորվելու են Միության էլեկտրաէներգետիկական ընդհանուր շուկայի սուբյեկտների կազմը, մեթոդական, կազմակերպական, ենթակառուցվածքային, տեխնոլոգիական և իրավական հիմքերը։

Սույն ծրագրում օգտագործվող հասկացությունները կիրառվում են Պայմանագրում և Հայեցակարգում սահմանված նշանակություններով:

I. Միության էլեկտրաէներգետիկական ընդհանուր շուկայի ձևավորման փուլերը։ Միության էլեկտրաէներգետիկական ընդհանուր շուկայի սուբյեկտների կազմի ձևավորումը

1. Միության էլեկտրաէներգետիկական   
ընդհանուր շուկայի ձևավորման փուլերը

Հայեցակարգի XIII բաժնով սահմանված են Միության էլեկտրաէներգետիկական ընդհանուր շուկայի ձևավորման հետևյալ փուլերը՝

փուլ I (2015 թվական – 2016 թվականի I և II եռամսյակներ)՝ սույն ծրագրի մշակումը և հաստատումը.

փուլ II (2016 թվականի III և IV եռամսյակներ - 2018 թվականի I և II եռամսյակներ)՝ սույն ծրագրի միջոցառումների կատարումը։ Տվյալ փուլի հիմնական արդյունքը պետք է լինի բոլոր անհրաժեշտ իրավական, ինստիտուցիոնալ, տեխնոլոգիական և այլ պայմանների ստեղծումը, որոնք ապահովում են Միության էլեկտրաէներգետիկական ընդհանուր շուկայի գործունեությունը։

Տվյալ փուլում անհրաժեշտ է, այդ թվում նաև՝

ձևավորել Միության էլեկտրաէներգետիկական ընդհանուր շուկայի տեխնոլոգիական հիմքը.

ուղղահայաց ինտեգրված կառուցվածքներում տարանջատել գործունեության մրցակցային և մենաշնորհային տեսակները.

մշակել Միության էլեկտրաէներգետիկական ընդհանուր շուկան կարգավորող ակտեր՝ Միության էլեկտրաէներգետիկական ընդհանուր շուկան ձևավորելու միջոցառումների պլանին համապատասխան` համաձայն հավելվածի.

փուլ III (2018 թվականի III և IV եռամսյակներ – 2019 թվականի I և II եռամսյակներ)՝ Միության էլեկտրաէներգետիկական ընդհանուր շուկայի տեխնոլոգիական հիմքի գործունեության ապահովումը, Միության էլեկտրաէներգետիկական ընդհանուր շուկայի ձևավորման մասին միջազգային պայմանագիրն ուժի մեջ մտնելը, ինչն այդ թվում ներառում է էլեկտրաէներգետիկայի ոլորտում բնական մենաշնորհների սուբյեկտների ծառայությունների հասանելիության միասնական կանոնները (այսուհետ՝ միջազգային պայմանագիր):

2019 թվականի հուլիսի 1-ից հետո Միության էլեկտրաէներգետիկական ընդհանուր շուկայի զարգացումը և գործունեությունը կարգավորվում են միջազգային պայմանագրով, Միության մարմինների ակտերով և անդամ պետությունների օրենսդրությամբ։

2. Միության էլեկտրաէներգետիկական   
ընդհանուր շուկայի սուբյեկտների կազմի ձևավորումը

Միության էլեկտրաէներգետիկական ընդհանուր շուկայի սուբյեկտների կազմը սահմանվում է փուլ առ փուլ՝

Միության գազի ընդհանուր շուկա ստեղծելուց առաջ Միության էլեկտրաէներգետիկական ընդհանուր շուկայի սուբյեկտների կազմը սահմանվում է Հայեցակարգի VI բաժնին, Եվրասիական տնտեսական բարձրագույն խորհրդի 2015 թվականի մայիսի 8-ի թիվ 12 որոշման 2-րդ կետին և անդամ պետությունների օրենսդրությանը համապատասխան.

Միության գազի ընդհանուր շուկա ստեղծելուց հետո Միության էլեկտրաէներգետիկական ընդհանուր շուկայի սուբյեկտների կազմը գործում է անդամ պետությունների օրենսդրությանը և միջազգային պայմանագրի դրույթներին համապատասխան։

Միության էլեկտրաէներգետիկական ընդհանուր շուկայի զարգացման և գործունեության փուլերին վերաբերող անցումային դրույթներն ընդգրկվելու են միջազգային պայմանագրում։

Միության էլեկտրաէներգետիկական ընդհանուր շուկայի սուբյեկտների իրավունքներն ու պարտականությունները սահմանվում են անդամ պետությունների՝ էլեկտրաէներգետիկայի ոլորտի օրենսդրությամբ և սույն ծրագրի VIII բաժնով նախատեսված՝ Միության էլեկտրաէներգետիկական ընդհանուր շուկան կարգավորող ակտերով, ներառյալ՝

Միության էլեկտրաէներգետիկական ընդհանուր շուկայում էլեկտրական էներգիայի փոխադարձ առևտրի կանոնները, որոնք ներառում են, այդ թվում՝ Միության էլեկտրաէներգետիկական ընդհանուր շուկայի հասանելիության կարգը (այսուհետ՝ էլեկտրական էներգիայի փոխադարձ առևտրի կանոններ).

տեղեկատվության փոխանակման կանոնները։

Միության էլեկտրաէներգետիկական ընդհանուր շուկայի սուբյեկտների կազմը ձևավորելիս անդամ պետությունների կողմից ապահովվում է ուղղահայաց ինտեգրված կառուցվածքներում գործունեության մրցակցային և մենաշնորհային տեսակների տարանջատումը։

II. Միության էլեկտրաէներգետիկական ընդհանուր շուկայի տեխնոլոգիական հիմքի ձևավորումը

1. Էլեկտրական էներգիայի առևտրի   
տեղեկատվական-տեխնոլոգիական ապահովումը

Միության էլեկտրաէներգետիկական ընդհանուր շուկայի գործունեության համար պայմաններ ստեղծելու նպատակով՝

մշակվում են տեղեկատվության փոխանակման կանոններ, որոնք նախատեսում են տեխնոլոգիական տեղեկատվության փոխանակման կարգն այն ծավալով, որը բավարար է էլեկտրաէներգետիկական համակարգերի աշխատանքի ռեժիմների տարեկան, ամսական, օրական և ներօրյա պլանավորման համար, էներգահամակարգերի հաշվարկային մոդելների ձևավորման և անդամ պետությունների էլեկտրաէներգետիկական համակարգերի զուգահեռ աշխատանքի ռեժիմների պլանավորման, կառավարման ընթացքում համակարգային օպերատորների փոխգործակցության համար, Միության էլեկտրաէներգետիկական ընդհանուր շուկայի գործունեության տեխնոլոգիական ապահովման անհրաժեշտ գործառույթների կատարման համար, ինչպես նաև անդամ պետությունների կողմից Միության էլեկտրաէներգետիկական ընդհանուր շուկայի սուբյեկտների կազմի մասին տեղեկատվության փոխադարձ փոխանակման և բացահայտման կարգ.

ձևավորվում է տեղեկատվության փոխանակման համակարգ, որն ապահովում է Միության էլեկտրաէներգետիկական ընդհանուր շուկայի սուբյեկտների փոխգործակցությունը՝ անդամ պետությունների էլեկտրաէներգետիկական համակարգերի և էլեկտրաէներգետիկական շուկաների գործունեության մասին տվյալների հիման վրա.

ձևավորվում է առևտրի էլեկտրոնային համակարգ, որն ապահովում է ժամկետային պայմանագրերով կենտրոնացված սակարկությունների անցկացումը.

ձևավորվում է առևտրի էլեկտրոնային համակարգ, որն ապահովում է «մեկ օր առաջ» կենտրոնացված սակարկությունների անցկացումը.

մշակվում են տեխնիկական պահանջներ էլեկտրական էներգիայի առևտրային հաշվառման համակարգերի, տվյալների փոխանակման տեղեկատվական համակարգերի և այն կապուղիների նկատմամբ, որոնք ապահովում են Միության էլեկտրաէներգետիկական ընդհանուր շուկայի սուբյեկտների փոխգործակցությունը, ինչպես նաև ապահովվում է նշված պահանջների կատարումը։

Անդամ պետությունների էլեկտրաէներգետիկական համակարգերի հուսալի զուգահեռ աշխատանքի ապահովումը պետք է իրականացվի «Անկախ պետությունների համագործակցության մասնակից պետությունների էլեկտրաէներգետիկական համակարգերի զուգահեռ աշխատանքի ապահովման մասին» 1998 թվականի նոյեմբերի 25-ի պայմանագրին համապատասխան՝ անդամ պետության կողմից ստանձնած պարտավորությունների շրջանակներում և անդամ պետությունների էլեկտրաէներգետիկական համակարգերի զուգահեռ աշխատանքի ապահովման մասին երկկողմ պայմանագրերին համապատասխան։

2. Միջպետական էլեկտրահաղորդման գծերի   
թողունակության բաշխման մեխանիզմի մշակումը

Միջպետական էլեկտրահաղորդման գծերի թողունակության բաշխման մեխանիզմի մշակումը (այսուհետ՝ թողունակություն) նախատեսված է Հայեցակարգի V բաժնի հինգերորդ պարբերությամբ։

Թողունակությունը կարող է օգտագործվել, այդ թվում՝ Միության էլեկտրաէներգետիկական ընդհանուր շուկայի մասնակիցների միջև էլեկտրական էներգիայի փոխադարձ առևտրի, էլեկտրական էներգիայի միջպետական հաղորդման ապահովման, ինչպես նաև անդամ պետությունների էլեկտրաէներգետիկական համակարգերի կայուն աշխատանքի ապահովման համար։

Թողունակության բաշխման մեխանիզմի ստեղծման նպատակով մշակվում են թողունակությունը սահմանելու և բաշխելու կանոնները, որոնք նախատեսում են՝

թողունակության բաշխման և օգտագործման կարգը.

ենթակառուցվածքային կազմակերպությունների փոխգործակցության կարգը՝ թողունակության և կնքված պայմանագրերի ծավալների մասին տեղեկատվության փոխադարձ փոխանակման նպատակով.

տեխնիկական հնարավորությունների առկայությունը որոշելու կարգը, որը հաշվի է առնում էլեկտրական էներգիայի (հզորության) միջպետական հաղորդման տեխնիկական հնարավորության որոշման հետևյալ առաջնահերթությունը, որը սահմանվել է «Էլեկտրաէներգետիկայի ոլորտում բնական մենաշնորհների սուբյեկտների ծառայությունների հասանելիության ապահովման, այդ թվում՝ գնագոյացման և սակագնային քաղաքականության հիմունքների մասին» արձանագրության 7-րդ կետով (Պայմանագրի 21–րդ հավելված)՝

էլեկտրական էներգիայի (հզորության)՝ այն անդամ պետության ներքին կարիքների ապահովում, որի էլեկտրաէներգետիկական համակարգի միջոցով է պլանավորվում իրականացնել միջպետական հաղորդումը.

սահմանակից անդամ պետության էլեկտրաէներգետիկական համակարգի միջոցով էլեկտրական էներգիայի (հզորության) միջպետական հաղորդման ապահովում անդամ պետության էլեկտրաէներգետիկական համակարգի մի մասից դեպի դրա մյուս մասը.

էլեկտրական էներգիայի (հզորության) միջպետական հաղորդման ապահովում անդամ պետության էլեկտրաէներգետիկական համակարգի միջոցով մեկ անդամ պետության էլեկտրաէներգետիկական համակարգից դեպի մյուս անդամ պետության էլեկտրաէներգետիկական համակարգ.

էլեկտրական էներգիայի (հզորության) միջպետական հաղորդման ապահովում անդամ պետության էլեկտրաէներգետիկական համակարգի միջոցով՝ երրորդ պետությունների էլեկտրաէներգետիկայի սուբյեկտների նկատմամբ պարտավորությունների կատարման նպատակով։

3. Միջպետական էլեկտրական ցանցերի զարգացումը

Գոյություն ունեցող միջպետական էլեկտրահաղորդման գծերը թույլ են տալիս կազմակերպել Միության էլեկտրաէներգետիկական ընդհանուր շուկայի գործունեությունը միջազգային պայմանագիրն ուժի մեջ մտնելուց հետո։

Միության էլեկտրաէներգետիկական ընդհանուր շուկայի ենթակառուցվածքի զարգացումը՝ ելնելով դրա մասնակիցների շահերից, և միջպետական էլեկտրական ցանցերի զարգացման հարցերով անդամ պետությունների փոխգործակցությունն իրականացվում են Հայեցակարգի X բաժնին համապատասխան։

Միջպետական էլեկտրական ցանցերի զարգացման նպատակով մշակվում է միջպետական էլեկտրական ցանցերի զարգացման մասին հիմնադրույթ, որը նախատեսում է՝

միջպետական էլեկտրահաղորդման գծերի կառուցման ժամկետների և պարամետրերի համաձայնեցման վերաբերյալ առաջարկների նախապատրաստման կարգը.

միջպետական էլեկտրական ցանցերի զարգացման մեխանիզմը.

անդամ պետությունների այն կազմակերպությունների սահմանումը, որոնք լիազորված են միջպետական էլեկտրական ցանցերի զարգացման վերաբերյալ առաջարկների նախապատրաստման, էլեկտրահաղորդման միջպետական գծերի կառուցման ժամկետների և պարամետրերի համաձայնեցման համար։

III. Ազատ երկկողմ պայմանագրերով Միության էլեկտրաէներգետիկական ընդհանուր շուկայի մասնակիցների միջև էլեկտրական էներգիայի փոխադարձ առևտրի զարգացումը

Ազատ երկկողմ պայմանագրերով Միության էլեկտրաէներգետիկական ընդհանուր շուկայի մասնակիցների միջև էլեկտրական էներգիայի փոխադարձ առևտրի զարգացումը (այսուհետ՝ ազատ երկկողմ պայմանագրերով էլեկտրական էներգիայի փոխադարձ առևտուր) իրականացվում է Հայեցակարգի V բաժնի երկրորդ և վեցերորդ պարբերություններին համապատասխան։

Ազատ երկկողմ պայմանագրերով էլեկտրական էներգիայի փոխադարձ առևտրի զարգացման համար՝

ձևավորվում է ազատ երկկողմ պայմանագրերով էլեկտրական էներգիայի փոխադարձ առևտրի մասնակիցների կազմը՝ սույն ծրագրի I բաժնի 2-րդ ենթաբաժնին համապատասխան.

էլեկտրական էներգիայի փոխադարձ առևտրի կանոններում, որոնք մշակվում են՝ հաշվի առնելով անդամ պետությունների էլեկտրաէներգետիկական շուկաների առանձնահատկությունները, նախատեսվում են՝

Միության էլեկտրաէներգետիկական ընդհանուր շուկայի մասնակիցների՝ ազատ երկկողմ պայմանագրերով փոխադարձ առևտրի իրականացման հասանելիության կարգն ու ընթացակարգերը.

Միության էլեկտրաէներգետիկական ընդհանուր շուկայի սուբյեկտների միջև փոխգործակցության մեխանիզմները՝ ազատ երկկողմ պայմանագրերով էլեկտրական էներգիայի փոխադարձ առևտրի ժամանակ.

Միության էլեկտրաէներգետիկական ընդհանուր շուկայի մասնակիցների միջև պայմանագրեր կնքելու, գրանցելու և հաշվառելու կարգը՝ ազատ երկկողմ պայմանագրերով էլեկտրական էներգիայի փոխադարձ առևտրի ժամանակ.

ձևավորվում է ազատ երկկողմ պայմանագրերով էլեկտրական էներգիայի փոխադարձ առևտրի տեխնոլոգիական հիմքը, այդ թվում՝ թողունակության սահմանման և բաշխման կանոններում նախատեսվում է թողունակությունը հաշվառելու և այն ազատ երկկողմ պայմանագրերով էլեկտրական էներգիայի փոխադարձ առևտրի մասնակիցների միջև բաշխելու մեխանիզմը։

Կնքված ազատ երկկողմ պայմանագրերի ծավալները պետք է գրանցվեն և հաշվի առնվեն անդամ պետությունների էլեկտրական էներգիայի ներքին շուկաներում՝ անդամ պետությունների օրենսդրությանը համապատասխան։

IV. Կենտրոնացված սակարկությունների միջոցով Միության էլեկտրաէներգետիկական ընդհանուր շուկայի մասնակիցների միջև էլեկտրական էներգիայի փոխադարձ առևտրի կազմակերպումը

1. Կենտրոնացված սակարկությունների միջոցով   
Միության էլեկտրաէներգետիկական ընդհանուր շուկայի մասնակիցների միջև էլեկտրական էներգիայի փոխադարձ   
առևտրի իրականացման եղանակները

Կենտրոնացված առևտրի միջոցով Միության էլեկտրաէներգետիկական ընդհանուր շուկայի մասնակիցների միջև էլեկտրական էներգիայի փոխադարձ առևտրի կազմակերպումն իրականացվում է Հայեցակարգի V բաժնի երրորդ և յոթերորդ պարբերություններին համապատասխան։

Կենտրոնացված սակարկությունների միջոցով էլեկտրական էներգիայի փոխադարձ առևտուրն իրականացվում է առևտրի էլեկտրոնային համակարգի օգտագործմամբ՝ հետևյալ եղանակներով՝

առևտուր էլեկտրական էներգիայի առք ու վաճառքի (մատակարարման) ժամկետային պայմանագրերով՝ առևտրի էլեկտրոնային համակարգի օգտագործմամբ (այսուհետ՝ ժամկետային պայմանագրերով կենտրոնացված առևտուր).

էլեկտրական էներգիայի ժամային ծավալների «մեկ օր առաջ» առևտուր (այսուհետ՝ «մեկ օր առաջ» կենտրոնացված առևտուր)՝ անդամ պետությունների կողմից համաձայնեցված ալգորիթմի օգտագործմամբ։

2. Ժամկետային պայմանագրերով   
կենտրոնացված առևտրի կազմակերպումը

Միության էլեկտրաէներգետիկական ընդհանուր շուկայի շահագրգիռ մասնակիցներին սակարկություններին կամավոր հիմունքով մասնակցելու հնարավորություն ընձեռելու նպատակներով ժամկետային պայմանագրերով կենտրոնացված առևտրի կազմակերպման համար՝

որոշվում է անդամ պետություններում գոյություն ունեցող հարթակներն օգտագործելու հնարավորությունը՝ ժամկետային պայմանագրերով կենտրոնացված առևտրի համար, կամ նոր հարթակներ ստեղծելու անհրաժեշտությունը.

ձևավորվում է ժամկետային պայմանագրերով կենտրոնացված առևտրի մասնակիցների կազմը՝ սույն ծրագրի I բաժնի 2-րդ ենթաբաժնին համապատասխան.

էլեկտրական էներգիայի փոխադարձ առևտրի կանոններում, որոնք մշակվում են՝ հաշվի առնելով անդամ պետությունների էլեկտրաէներգետիկական շուկաների առանձնահատկությունները, նախատեսվում են՝

Միության էլեկտրաէներգետիկական ընդհանուր շուկայի մասնակիցների՝ ժամկետային պայմանագրերով կենտրոնացված սակարկություններին հասանելիության կարգը և ընթացակարգերը.

սակարկությունների անցկացման և էլեկտրական էներգիայի առք ու վաճառքի (մատակարարման) գնի որոշման կարգը՝ հաշվի առնելով անդամ պետությունների էլեկտրաէներգետիկական շուկաների առանձնահատկությունները, ինչպես նաև պայմանագրերի կնքման պայմանները՝ ժամկետային պայմանագրերով կենտրոնացված առևտրի դեպքում.

ժամկետային պայմանագրերով կենտրոնացված առևտրի դեպքում Միության էլեկտրաէներգետիկական ընդհանուր շուկայի մասնակիցների միջև պայմանագրերի հաշվառման կարգը.

առևտրային հարթակներին ներկայացվող պահանջները և դրանց աշխատանքի կանոնակարգը.

ձևավորվում է ժամկետային պայմանագրերով կենտրոնացված առևտրի տեխնոլոգիական հիմքը, այդ թվում՝ առևտրի էլեկտրոնային համակարգը, որն ապահովում է ժամկետային պայմանագրերով կենտրոնացված սակարկությունների անցկացումը.

թողունակության սահմանման և բաշխման կանոններում նախատեսվում է թողունակությունը հաշվառելու և այն ժամկետային պայմանագրերով կենտրոնացված առևտրի մասնակիցների միջև բաշխելու մեխանիզմը.

տեղեկատվության փոխանակման կանոններում նախատեսվում է տեղեկատվության փոխանակման մեխանիզմը, որն ապահովում է Միության էլեկտրաէներգետիկական ընդհանուր շուկայի սուբյեկտների փոխգործակցությունը ժամկետային պայմանագրերով կենտրոնացված առևտրի դեպքում։

3. Էլեկտրական էներգիայի «մեկ օր առաջ»   
կենտրոնացված առևտրի կազմակերպումը

«Մեկ օր առաջ» կենտրոնացված առևտուր անցկացնելու համար՝

մշակվում են «մեկ օր առաջ» կենտրոնացված առևտրի մոդելի նկատմամբ ընդհանուր մոտեցումները.

մշակվում են «մեկ օր առաջ» կենտրոնացված սակարկություններն անցկացնելու մեխանիզմը և կարգը, ինչպես նաև էլեկտրական էներգիայի գնի որոշման կարգը.

սահմանվում է էլեկտրական էներգիայի երկկողմ և կենտրոնացված առևտրի, ներառյալ՝ «մեկ օր առաջ» կենտրոնացված առևտրի մասնակիցների կողմից թողունակության օգտագործման կարգը։

Նշված միջոցառումների կատարման արդյունքներով որոշվում է անդամ պետություններում գոյություն ունեցող՝ «մեկ օր առաջ» կենտրոնացված առևտրի համար հարթակներն օգտագործելու հնարավորությունը կամ նոր հարթակ ստեղծելու նպատակահարմարությունը։

Միության էլեկտրաէներգետիկական ընդհանուր շուկայի ձևավորման համապատասխան փուլում «մեկ օր առաջ» կենտրոնացված առևտրի տնտեսական նպատակահարմարության պայմանով՝

ձևավորվում է «մեկ օր առաջ» կենտրոնացված առևտրի մասնակիցների կազմը՝ սույն ծրագրի I բաժնի 2-րդ ենթաբաժնին համապատասխան.

ձևավորվում է «մեկ օր առաջ» կենտրոնացված առևտրի մասնակիցների կազմը՝ սույն ծրագրի I բաժնի 2-րդ ենթաբաժնին համապատասխան.

Միության էլեկտրաէներգետիկական ընդհանուր շուկայի մասնակիցների՝ «մեկ օր առաջ» կենտրոնացված սակարկություններին հասանելիության կարգը և ընթացակարգերը.

անդամ պետություններում «մեկ օր առաջ» սակարկությունների համակարգման ալգորիթմը.

համակարգված սակարկությունների անցկացման մեխանիզմը և կարգը, ինչպես նաև էլեկտրական էներգիայի գնի որոշման կարգը.

«մեկ օր առաջ» կենտրոնացված առևտրի դեպքում՝ Միության էլեկտրաէներգետիկական ընդհանուր շուկայի մասնակիցների միջև պայմանագրերի հաշվառման կարգը.

«մեկ օր առաջ» կենտրոնացված առևտրի դեպքում՝ ֆինանսական հաշվարկների անցկացման կարգը.

ձևավորվում է «մեկ օր առաջ» կենտրոնացված առևտրի տեխնոլոգիական հիմքը, այդ թվում՝ առևտրի էլեկտրոնային համակարգը, որն ապահովում է «մեկ օր առաջ» կենտրոնացված սակարկությունների անցկացումը.

թողունակության սահմանման և բաշխման կանոններում նախատեսվում է թողունակությունը հաշվառելու և այն «մեկ օր առաջ» կենտրոնացված առևտրի մասնակիցների միջև բաշխելու մեխանիզմը.

տեղեկատվության փոխանակման կանոններում նախատեսվում է տեղեկատվության փոխանակման մեխանիզմը, որն ապահովում է Միության էլեկտրաէներգետիկական ընդհանուր շուկայի սուբյեկտների փոխգործակցությունը «մեկ օր առաջ» կենտրոնացված առևտրի դեպքում։

V. Պլանային արժեքներից էլեկտրական էներգիայի   
փաստացի սալդո–փոխհոսքերի ժամային շեղումների   
կարգավորման համակարգի ձևավորումը

Պլանային արժեքներից էլեկտրական էներգիայի փաստացի սալդո–փոխհոսքերի ժամային շեղումների կարգավորման համակարգը ձևավորվում է Հայեցակարգի V բաժնի չորրորդ և ութերորդ պարբերություններին համապատասխան՝ պլանային արժեքներից էլեկտրահաղորդման միջպետական գծերով (միջպետական հատվածքներով) էլեկտրական էներգիայի փաստացի սալդո–փոխհոսքերի ժամային շեղումների ֆիզիկական կարգավորման ապահովման նպատակով, եթե դա չի հակասում անդամ պետությունների օրենսդրությանը և այն անդամ պետությունների էլեկտրաէներգետիկական շուկաների գործունեության կանոններին, որոնց էներգահամակարգերի միջև պետք է կարգավորվեն նշված շեղումները, և էլեկտրական էներգիայի սալդո–փոխհոսքերի այն ժամային շեղումների ֆինանսական կարգավորման կանոնների ապահովման նպատակով, որոնք գործառնական օրվա ընթացքում առաջանում են էլեկտրական էներգիայի փոխադարձ մատակարարումների օրական գրաֆիկում ներառված փաստացի և պլանային մեծությունների միջև։

Պլանային արժեքներից էլեկտրական էներգիայի փաստացի սալդո–փոխհոսքերի ժամային շեղումների կարգավորման համակարգի ձևավորման և մատակարարումների փոխհամաձայնեցված պլանային ժամանակացույցների պահպանման նպատակներով՝

լիազորվում են համակարգային օպերատորներ՝ որպես անդամ պետությունների էլեկտրաէներգետիկական համակարգերի միջև սալդո–փոխհոսքերի կամ անդամ պետությունների էներգահամակարգերի սալդո–փոխհոսքերի օրական ժամային գրաֆիկի ձևավորման և կատարման համար (ներառյալ միջպետական հատվածքներով բաշխումը (անհրաժեշտության դեպքում)) պատասխանատուներ.

որոշվում են այն կազմակերպությունները, որոնք լիազորված են պլանային արժեքներից էլեկտրական էներգիայի փաստացի սալդո–փոխհոսքերի ժամային շեղումների ֆինանսական կարգավորման համար.

ձևավորվում է «մեկ օր առաջ» կենտրոնացված առևտրի մասնակիցների կազմը՝ սույն ծրագրի I բաժնի 2-րդ ենթաբաժնին համապատասխան.

պլանային արժեքներից էլեկտրական էներգիայի փաստացի սալդո–փոխհոսքերի ժամային շեղումների որոշման կարգը.

պլանային արժեքներից էլեկտրական էներգիայի փաստացի սալդո–փոխհոսքերի շեղումների ֆիզիկական կարգավորման մեխանիզմը.

պլանային արժեքներից էլեկտրական էներգիայի փաստացի սալդո–փոխհոսքերի ժամային շեղումների ֆինանսական կարգավորման մեխանիզմը.

պլանային արժեքներից էլեկտրական էներգիայի փաստացի սալդո–փոխհոսքերի ժամային շեղումների ֆինանսական կարգավորման դեպքում գնագոյացման մեխանիզմը, որը նախատեսում է Միության էլեկտրաէներգետիկական ընդհանուր շուկայի և անդամ պետությունների էլեկտրաէներգետիկական շուկաների մասնակիցների իրավահավասարության ապահովումը, պլանային արժեքներից փաստացի սալդո–փոխհոսքերի ժամային շեղումների ֆինանսական կարգավորման դեպքում լիազորված կազմակերպությունների ծախսերի փոխհատուցումը և գնագոյացման թափանցիկությունը.

այն պայմանագրային հարաբերությունների ցանկը, որոնք անհրաժեշտ են պլանային արժեքներից էլեկտրական էներգիայի փաստացի սալդո–փոխհոսքերի ժամային շեղումների կարգավորման համար, ինչպես նաև անդամ պետությունների լիազորված կազմակերպությունների միջև պայմանագրերի մշակման և կնքման կարգը.

Միության էլեկտրաէներգետիկական ընդհանուր շուկայի սուբյեկտների միջև փոխգործակցության մեխանիզմները՝ պլանային արժեքներից էլեկտրական էներգիայի փաստացի սալդո–փոխհոսքերի ժամային շեղումների կարգավորման դեպքում։

VI. Միության էլեկտրաէներգետիկական   
ընդհանուր շուկայի կարգավորումը

Հայեցակարգի VII բաժնին համապատասխան՝ Միության էլեկտրաէներգետիկական ընդհանուր շուկայի կարգավորումը ներառում է՝

էլեկտրաէներգետիկայի ոլորտում բնական մենաշնորհների սուբյեկտների գործունեության կարգավորումը՝ Միության իրավունքի հիման վրա և անդամ պետությունների օրենսդրությանը համապատասխան.

Պայմանագրի XVIII բաժնին համապատասխան իրականացվող հակամենաշնորհային կարգավորումը՝ հաշվի առնելով Պայմանագրի XIX ու XX բաժիններով և անդամ պետությունների օրենսդրությամբ սահմանված առանձնահատկությունները:

1. Էլեկտրաէներգետիկայի ոլորտում բնական   
մենաշնորհների սուբյեկտների գործունեության կարգավորումը

Էլեկտրաէներգետիկայի ոլորտում բնական մենաշնորհների սուբյեկտների գործունեության կարգավորումն իրականացվում է Պայմանագրի XIX բաժնին համապատասխան։

Անդամ պետությունները Եվրասիական տնտեսական հանձնաժողովի (այսուհետ՝ Հանձնաժողով) հետ համատեղ մշակում են էլեկտրաէներգետիկայի ոլորտում բնական մենաշնորհների սուբյեկտների ծառայությունների հասանելիության միասնական կանոնները՝ Միության էլեկտրաէներգետիկական ընդհանուր շուկայի շրջանակներում կիրառելու համար։

2. Հակամենաշնորհային կարգավորում

Միության էլեկտրաէներգետիկական ընդհանուր շուկայի հակամենաշնորհային կարգավորումն իրականացվում է Պայմանագրի XVIII բաժնին համապատասխան՝ հաշվի առնելով Պայմանագրի XIX և XX բաժիններով և անդամ պետությունների օրենսդրությամբ սահմանված առանձնահատկությունները:

Անդամ պետությունները Հանձնաժողովի հետ համատեղ անցկացնում են Միության էլեկտրաէներգետիկական ընդհանուր շուկայում մրցակցության ընդհանուր կանոնների կիրառման առանձնահատկությունների սահմանման նպատակահարմարության և անհրաժեշտության գնահատում՝ «Մրցակցության ընդհանուր սկզբունքների և կանոնների մասին» արձանագրության (Պայմանագրի 19-րդ հավելված) 11-րդ կետին համապատասխան։

VII. Միության էլեկտրաէներգետիկական ընդհանուր շուկայի   
կառավարումը և դրա գործունեության ապահովումը

Միության էլեկտրաէներգետիկական ընդհանուր շուկայի կառավարման կազմակերպումը և դրա գործունեության ապահովումն իրականացվում են Հայեցակարգի VIII բաժնին համապատասխան։

Միության էլեկտրաէներգետիկական ընդհանուր շուկան ձևավորելու համար անդամ պետությունների կողմից ապահովվում է անդամ պետությունների՝ էլեկտրաէներգետիկայի ոլորտում կարգավորման համար լիազորված պետական մարմինների, ենթակառուցվածքային կազմակերպությունների և անդամ պետությունների էլեկտրաէներգետիկական շուկաների մասնակիցների փոխգործակցությունը։

Փոխգործակցության նպատակը սույն ծրագրի միջոցառումների համակարգված կատարումն է, այդ թվում՝ Միության էլեկտրաէներգետիկական ընդհանուր շուկան կարգավորող ակտերի նախագծերի մշակումը։

VIII. Միության էլեկտրաէներգետիկական ընդհանուր շուկան կարգավորող ակտերի համակարգը

Անդամ պետությունները Հանձնաժողովի հետ համատեղ մշակում են Միության էլեկտրաէներգետիկական ընդհանուր շուկան կարգավորող ակտերը, որոնք ապահովում են Միության էլեկտրաէներգետիկական ընդհանուր շուկայի ձևավորումը և գործունեությունը։

Միության էլեկտրաէներգետիկական ընդհանուր շուկան կարգավորող ակտերի համակարգը ներառում է՝

միջազգային պայմանագիրը.

Միության էլեկտրաէներգետիկական ընդհանուր շուկայի կանոնագիրքը, որն այդ թվում ներառում է՝

էլեկտրական էներգիայի փոխադարձ առևտրի կանոնները.

թողունակության սահմանման և բաշխման կանոնները.

միջպետական էլեկտրական ցանցերի զարգացման մասին հիմնադրույթը.

տեղեկատվության փոխանակման կանոնները.

Միության էլեկտրաէներգետիկական ընդհանուր շուկան կարգավորող այլ ակտեր։

Միության էլեկտրաէներգետիկական ընդհանուր շուկայի կանոնագրքի ընդունման կարգը սահմանվում է միջազգային պայմանագրով։

IX. Սույն ծրագրի իրագործումը

1. Սույն ծրագրի իրագործման մեխանիզմը

Անդամ պետությունների կողմից ընդունվում են սույն ծրագրի միջոցառումների իրագործման պլաններ։

Սույն ծրագրի իրագործման առնչությամբ անդամ պետությունների փոխգործակցության համակարգումը և սույն ծրագրի կատարման դիտանցումն իրականացվում են Հանձնաժողովի կողմից։

Անդամ պետությունները Հանձնաժողովի հետ համատեղ ապահովում են սույն ծրագրի միջոցառումների կատարումը։

2. Սույն ծրագրի միջոցառումների ֆինանսավորումը

Սույն ծրագրի միջոցառումների իրագործման ֆինանսական ապահովումն իրականացվում է Հանձնաժողովի կողմից իր լիազորություններին համապատասխան՝ Միության բյուջեի միջոցների հաշվին, անդամ պետությունների լիազորված մարմինների կողմից՝ անդամ պետությունների բյուջեների հաշվին՝ այդ պետությունների օրենսդրությանը համապատասխան։ Միության էլեկտրաէներգետիկական ընդհանուր շուկան ձևավորելու միջոցառումների պլանի III բաժնով (սույն ծրագրի հավելված) նախատեսված միջոցառումների ֆինանսավորման համար կարող են ներգրավվել արտաբյուջետային աղբյուրներ։

3. Սույն ծրագրի կատարման դիտանցումը

Սույն ծրագրի կատարման դիտանցումն իրականացվում է Հանձնաժողովի կողմից։

Սույն ծրագրի կատարումը դիտանցելու նպատակներով անդամ պետությունների՝ էլեկտրաէներգետիկայի ոլորտում կարգավորման համար լիազորված պետական մարմինների կողմից տարին առնվազն 1 անգամ համատեղ քննարկվում է սույն ծրագրի կատարման ընթացքը։

Հանձնաժողովի կոլեգիան տարին առնվազն 1 անգամ Հանձնաժողովի խորհրդի քննարկմանը ներկայացնում է զեկույց՝ սույն ծրագրի կատարման ընթացքի մասին։

——————————

ՀԱՎԵԼՎԱԾ

Եվրասիական տնտեսական միության  
էլեկտրաէներգետիկական ընդհանուր շուկայի  
ձևավորման ծրագրի

**ԾՐԱԳԻՐ**

Եվրասիական տնտեսական միության էլեկտրաէներգետիկական ընդհանուր շուկայի ձևավորման միջոցառումների

| Միջոցառման անվանումը | Իրագործման ժամկետը | Կատարողը | Ֆինանսավորման աղբյուրը | Արդյունքը |
| --- | --- | --- | --- | --- |
| I. Եվրասիական տնտեսական միության էլեկտրաէներգետիկական ընդհանուր շուկան կարգավորող ակտերի համակարգի ձևավորումը | | | | |
| 1. Եվրասիական տնտեսական միության էլեկտրաէներգետիկական ընդհանուր շուկայի ձևավորման մասին միջազգային պայմանագրի (այսուհետ համապատասխանաբար՝ Միություն, միջազգային պայմանագիր) նախագծի մշակումը, որն այդ թվում պարունակում է էլեկտրաէներգետիկայի ոլորտում բնական մենաշնորհների սուբյեկտների ծառայությունների հասանելիության միասնական կանոնները, ներառյալ՝ | 2018 թվականի հուլիսի 1 |  | | |
| միջազգային պայմանագրի նախագիծը |  | Միության անդամ պետություններ (այսուհետ`անդամ պետություններ), Եվրասիական տնտեսական հանձնաժողով (այսուհետ` Հանձնաժողով) | անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ), Միության բյուջե (Հանձնաժողովի բյուջետային նախահաշվի միջոցներ) միջազգային պայմանագրի նախագիծը | միջազգային պայմանագրի նախագիծը |
| էլեկտրաէներգետիկայի ոլորտում բնական մենաշնորհների սուբյեկտների ծառայությունների հասանելիության միասնական կանոնների նախագիծը |  | անդամ պետություններ, Հանձնաժողով | անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ), Միության բյուջե (Հանձնաժողովի բյուջետային նախահաշվի միջոցներ) միջազգային պայմանագրի նախագիծը | էլեկտրաէներգետիկայի ոլորտում բնական մենաշնորհների սուբյեկտների ծառայությունների հասանելիության միասնական կանոնների նախագիծը |
| 2. Միության էլեկտրաէներգետիկական ընդհանուր շուկայի կանոնագրքի մշակումը, այդ թվում՝ | 2018 թվականի հուլիսի 1 |  |  |  |
| Միության էլեկտրաէներգետիկական ընդհանուր շուկայում էլեկտրական էներգիայի փոխադարձ առևտրի կանոնների նախագծի |  | Հանձնաժողով, անդամ  պետություններ | Միության բյուջե (Հանձնաժողովի բյուջետային նախահաշվի միջոցներ), անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ) | Միության էլեկտրաէներգետիկական ընդհանուր շուկայում էլեկտրական էներգիայի փոխադարձ առևտրի կանոնների նախագիծ |
| միջպետական էլեկտրահաղորդման գծերի թողունակության սահմանման և բաշխման կանոնների նախագծի |  | Հանձնաժողով, անդամ  պետություններ | Միության բյուջե (Հանձնաժողովի բյուջետային նախահաշվի միջոցներ), անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ) | միջպետական էլեկտրահաղորդման գծերի թողունակության սահմանման և բաշխման կանոնների նախագիծ |
|  | |  |  |
| միջպետական էլեկտրական ցանցերի զարգացման մասին հիմնադրույթի նախագծի | | Հանձնաժողով, անդամ  պետություններ | Միության բյուջե (Հանձնաժողովի բյուջետային նախահաշվի միջոցներ), անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ) | միջպետական էլեկտրական ցանցերի զարգացման մասին հիմնադրույթի նախագիծ |
| տեղեկատվության փոխանակման կանոնների նախագծի | | Հանձնաժողով, անդամ  պետություններ | Միության բյուջե (Հանձնաժողովի բյուջետային նախահաշվի միջոցներ), անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ) | տեղեկատվության փոխանակման կանոնների նախագիծ |
|  | | |  |
| 3. Միության էլեկտրաէներգետիկական ընդհանուր շուկան կարգավորող ակտերի ընդունումը, այդ թվում՝ |  |  |  |  |
| միջազգային պայմանագրի | 2019 թվականի հուլիսի 1 | անդամ պետություններ, Հանձնաժողով |  | միջազգային պայմանագիր |
| էլեկտրաէներգետիկայի ոլորտում բնական մենաշնորհների սուբյեկտների ծառայությունների հասանելիության միասնական կանոնների | 2019 թվականի հուլիսի 1 | անդամ պետություններ, Հանձնաժողով |  | միջազգային պայմանագիր |
| էլեկտրաէներգետիկական ընդհանուր շուկայի կանոնագրքի | միջազգային պայմանագրին համապատասխան | անդամ պետություններ, Հանձնաժողով |  | միջազգային պայմանագրին համապատասխան |
| II. «Մեկ օր առաջ» կենտրոնացված սակարկությունների միջոցով Միության էլեկտրաէներգետիկական ընդհանուր շուկայի մասնակիցների միջև էլեկտրական էներգիայի փոխադարձ առևտրի կազմակերպմանը նախապատրաստվելը | | | | |
| 1. «Մեկ օր առաջ» կենտրոնացված սակարկությունների միջոցով Միության էլեկտրաէներգետիկական ընդհանուր շուկայի մասնակիցների միջև էլեկտրական էներգիայի փոխադարձ առևտրի կազմակերպման վերաբերյալ առաջարկների նախապատրաստումն այն մասով, որը վերաբերում է՝ | մինչև 2017 թվականի ապրիլի 1-ը | Հանձնաժողով, անդամ  պետություններ | Միության բյուջե (Հանձնաժողովի բյուջետային նախահաշվի միջոցներ), անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ) | «մեկ օր առաջ» կենտրոնացված առևտուր անցկացնելու առաջարկներ |
| «մեկ օր առաջ» կենտրոնացված առևտրի մոդելի նկատմամբ կիրառվող ընդհանուր մոտեցումներին  «մեկ օր առաջ» կենտրոնացված առևտրի անցկացման և էլեկտրական էներգիայի գնի որոշման մեխանիզմին ու կարգին |  |  |  |
| միջպետական էլեկտրահաղորդման գծերի թողունակության օգտագործման կարգի սահմանման |  |  |  |  |
| էլեկտրական էներգիայի երկկողմ և կենտրոնացված առևտրի, ներառյալ՝ «մեկ օր առաջ» կենտրոնացված առևտրի մասնակիցների կողմից էլեկտրահաղորդման |  |  |  |  |
| անդամ պետություններում գոյություն ունեցող՝ «մեկ օր առաջ» կենտրոնացված առևտրի համար հարթակներն օգտագործելու հնարավորության և նոր հարթակներ ստեղծելու անհրաժեշտության որոշմանը |  |  |  |  |
| III. Միության էլեկտրաէներգետիկական ընդհանուր շուկայի գործունեության տեխնոլոգիական հիմքի ձևավորումը | | | | |
| 1. Միության էլեկտրաէներգետիկական ընդհանուր շուկայի սուբյեկտների փոխգործակցությունն ապահովող՝ տեղեկատվության փոխանակման համակարգի ձևավորումը | միջազգային պայմանագրին համապատասխան | Հանձնաժողով, անդամ  պետություններ | Միության բյուջե (Հանձնաժողովի բյուջետային նախահաշվի միջոցներ), անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ) և (կամ) արտաբյուջետային աղբյուրներ | Միության էլեկտրաէներգետիկական ընդհանուր շուկայի սուբյեկտների տեղեկատվության փոխանակման համակարգ |
| 2. Ժամկետային պայմանագրերով կենտրոնացված սակարկությունների անցկացումն ապահովող՝ առևտրի էլեկտրոնային համակարգի մշակումը | միջազգային պայմանագրին համապատասխան | անդամ պետություններ | անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ) և (կամ) արտաբյուջետային աղբյուրներ | ժամկետային պայմանագրերով սակարկությունների անցկացման առևտրի էլեկտրոնային համակարգ |
|  |  |  |  |
| 3. «Մեկ օր առաջ» համակարգված սակարկությունների անցկացումն ապահովող՝ առևտրի էլեկտրոնային համակարգի մշակումը | միջազգային պայմանագրին համապատասխան | անդամ պետություններ | անդամ պետությունների բյուջեներ (պետական իշխանության լիազորված մարմինների գործունեության ապահովման համար միջոցներ) և (կամ) արտաբյուջետային աղբյուրներ | «Մեկ օր առաջ» համակարգված սակարկությունների անցկացման առևտրի էլեկտրոնային համակարգ |
| IV. Եվրասիական տնտեսական միության էլեկտրաէներգետիկական ընդհանուր շուկայի ձևավորման ծրագրի իրագործման ապահովումը | | | | |
| 1. Անդամ պետություններում ծրագրի իրագործման պլանների ընդունումը | ծրագրի հաստատման օրվանից 3 ամսվա ընթացքում | անդամ պետություններ |  | անդամ պետության ակտ |
| 2. Ծրագրի կատարման դիտանցումը | առնվազն տարին 1 անգամ | Հանձնաժողով, անդամ պետություններ |  | զեկույցի ներկայացում Հանձնաժողովի խորհրդի քննարկմանը |

——————————